ທ່ານນາງ ຄລິນຕັນ ເດີນທາງໄປເຖິງອິນເດຍ ເພື່ອການເຈລະຈາ
ການ​ຢ້ຽມຢາມ​ອິນ​ເດຍຂອງ​ທ່ານ​ນາງ ຄລິນ​ຕັນ ​ແມ່ນ​ພໍດີບັງ​ເອີນ​ກັບ​ການ ມາ​ຢ້ຽມຢາມ​ອິນ​ເດຍ ຂອງພວກ​​ຜູ້ແທນການ​ຄ້າໃຫຍ່ຄະນະ​​ນຶ່ງ ຂອງອິຣ່ານ.
ຂະນະນີ້ ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດ ກໍາລັງຢູ່ທີ່ ປະເທດອິນເດຍ ບ່ອນທີ່ທ່ານນາງຈະຮຽກຮ້ອງໃຫ້ລັດຖະບານອິນເດຍ ລົດປະລິມານ ການນໍາເຂົ້ານໍ້າມັນຈາກປະເທດອິຣ່ານ ທີ່ຖືກລົງໂທດຢູ່ໃນເວລານີ້ ທ່ານນາງ ຄລິນຕັນ ໄດ້ເດີນທາງໄປເຖິງເມືອງ Kolkata ເມື່ອວັນອາທິດມື້ນີ້ ຫລັງຈາກ ທີ່ນາງໄດ້ຢ້ຽມຢາມປະເທດບັງກລາເເດສ ແລະຈີນແລ້ວ ທ່ານນາງຈະເດີນທາງຕໍ່ໄປ ຍັງນະຄອນຫລວງນີວເດລລີ ວັນຈັນມື້ອື່ນນີ້ ເພື່ອພົບປະກັບບັນດາເຈົ້າໜ້າທີ່ລະດັບສູງ ຂອງອິນເດຍ ອິນເດຍໄດ້ລົດປະລິມານການເພິ່ງພານໍ້າມັນຈາກອິຣ່ານລົງໄປແດ່ແລ້ວ ແຕ່ອິນເດຍ ຊຶ່ງ ເປັນປະເທດໃນຂົງເຂດເອເຊຍໃຕ້ ແມ່ນມີຄວາມຕ້ອງການພະລັງງານຢ່າງມະຫາສານ ຍ້ອນການເຕີບໂຕເສດຖະກິດຢ່າງວ່ອງໄວຂອງຕົນນັ້ນ ອິນເດຍໄດ້ຕໍາໜິຕິຕຽນຢ່າງ ແຂງຂັນ ຕໍ່ກົດໝາຍສະບັບນຶ່ງຂອງສະຫະລັດທີ່ນໍາໃຊ້ປະຕິບັດການລົງໂທດພວກທະນາ ຄານຕ່າງໆ ປະເທດໃດທີ່ຊື້ນໍ້ມັນຈາກອິຣ່ານນັ້ນ ສະຫະລັດແລະພວກປະເທດຕາເວັນ ຕົກກໍາລັງພາກັນລົງໂທດອິຣ່ານ ຍ້ອນໂຄງການນີວເຄລຍທີ່ກະຕືລືລົ້ນຂອງອິຣ່ານນັ້ນ ການຢ້ຽມຢາມອິນເດຍຂອງທ່ານນາງ ຄລິນຕັນ ແມ່ນພໍດີບັງເອີນກັບການໄປຢ້ຽມຢາມ ອິນເດຍຂອງພວກຜູ້ຕາງໜ້າການຄ້າຂອງອິຣ່ານຄະນະໃຫຍ່ນຶ່ງ ເມື່ອຕອນເຊົ້າວັນອາທິດມື້ນີ້ ທີ່ປະເທດບັງກລາເເດສ ທ່ານນາງໄດ້ບອກພວກຜູ້ຟັງກຸ່ມນຶ່ງ ເວລາຖືກຊັກຖາມຢ່າງເປີດເຜີຍທີ່ເມືອງ Dhaka ວ່າ ທ່ານນາງສະໜັບສະໜຸນການປະຕິບັດງານຂອງທະນາຄານ Grameen ແລະຜູ້ກໍ່ຕັ້ງ ຄືທ່ານ Muhammad Yunus ຜູ້ໄດ້ຮັບລາງວັນໂນແບລນັ້ນ ທ່ານນາງຄລິນຕັນກ່າວຕໍ່ໄປວ່າ ທີ່ບໍ່ຢາກຈະເຫັນການປະຕິບັດງານ ຂອງທ່ານ Yunus ຖືກທໍາໃຫ້ອ່ອນແອລົງໄປ ໂດຍລັດຖະບານບັງກລາເເດສ ນັ້ນ ທ່ານນາງ ຄລິນຕັນ ໄດ້ພົບປະເປັນການສ່ວນຕົວກັບທ່ານ Yunus ທີ່ຖືກຂັບໄລ່ອອກຈາກຕໍາແໜ່ງຜູ້ອໍານວຍການບໍລິຫານຂອງທະນາຄານ Grameen ຜູ້ກໍ່ຕັ້ງໃຫ້ເງິນກູ້ຢືມຈໍານວນໜ້ອຍ ເມື່ອປີຜ່ານມາຍ້ອນອາຍຸ ພົ້ນກະສຽນນັ້ນ ທ່ານ Yunus ມີອາຍຸ 71 ປີ